open-index/open-wikipedia-markdown huggingface dataset:
Weimer

**Weimer** hoaßt in die Sidtiróler Wenpaugepiate der Fruchtstånt va der Weinréb (af hoachtaitsch „Weintraube“).

As Schkelett hoaßt man die „Pratsch“ (hoachtaitsch Kamm), drån héngen die Kern (Weimerkern). Man terf dés nét verwéchslen: dialektal „Kern“ isch nét der Såmen, sóndern die „Beere“, in der sich die Såmen pefintn. Pan Kern auswéndig umer isch der Pålg. Der Seitnzweig (zåmp Kern) van Weimer hoaßt Traschggala.

Der Sidtiróler Weinpauer unterscheidet roate Weimer unt Weißweimer. Zåpfmweimer sein Weimer mit groaße Kern, dé géssn wern, nét fir Weinproduktión verwéndet. Die Erperweimer hoaßn af hoachtaisch „Erdbeertrauben“, wern normalerweis aa nét zu Wein gmåcht, sein in der Sidtiróler Produktión nét va Pedaitung.

Die Ernte va die Weimer isch as Wimmen (Weinlese). Die gmóstetn (zerschtåmpftn) Weimer gébm die Pråschggl óder Pråstl (Gmoasch). Haitzutåg werdn die Weimer nimmer héndisch gmóstet.

Die Weimer håbm va 14 pis 21 Prozént Zugger. Sie sein je nåch Sórtn åp Mitte Setémer reif.
Zeltn

Der **Zeltn** isch in Tiról a Weihnachtsgepäck. Er enthåltet viel Frichte unt Nussn, Måndlen unt weanig Toag. Af der Óberseit wert er óft mit Nussn unt kandierte Frichte schean verziart. Der Zeltn isch gånz siaß unt kaloridnreich. Weiters isch er lång håltpår; man kånn-en månchmål sógår nó um Oastern éssn.

Verwåndter Artikl: Kletznbrot
Zurglbam

Dr **Zurglpam** (*Europäischer Zürgelbaum*, *Celtis australis* L.) isch an Årt aus der Hånif-Familie, nåch an åndrer Eintoalung gheart’r zu dr Ulmen-Familie.

## Wó er wåxt
Er isch in die wårmen Gégetn um-en Mittlmér drhoam, pis in die Weinpaugepiate va Sidtiról, weitrs aa in Órient. Er håt gern Kålchpódn, vrtrågg åbr aa saurere Pédn. Óft wåxt’r in dr Nechnt va dr Mannaésch, va Oachn ódr va dr Stoanpuach.

## Peschreibung
### Dr Pam unt sei Hólz
Pis ibr 20m kånn’r hoach wern. Die Rintn isch grau unt pleip lång glått, die Zweig sein dinn unt glibig (biegsam). A psundrs dicks Exemplar mit 5,5m Umfång wåxt in Flórenz.

### Labr
Af dr Óbrseit sein die Labr runzlig unt a pissl dinklr wia druntr, mit an zahnltn Rånt und an lången pógnen Spitz, pis 15&nbsp;cm lång unt 5&nbsp;cm proat, mit an kurzn Stingl. Der Pam wirft in Wintr die Labr å.

### Plua unt Frichte
Die Plua kémmen in April-Mai, sein 2 pis 3mm unt unscheinpår. Draus wåchsn spéter kloane schwårze Kerschtn (*Kirschen*), só groaß wia Erpsn; man hoaßt sie *Zurgelen*. Es isch só weanig Fruchtfleisch drpei, dass es sich nét auszåhlt, sie zu éssn; giftig sein sie nét. As Poandl (*Stein*) isch rundlt.

## Vrwéndung

### Håntwerk
Mitn hértn Hólz kånn man Werkzuigstiele, Peitschnstiele, Ténnisschlégr unt éhnliche Såchn måchn. Die Rintn gip a gele Fårb å.

### Gårtnpau
Dr Zurglpam wert in die Stédt als Ziarpam ångsétzt; er måcht viel Schåttn unt vrtrågg dréckige Luft. Die Wurzn reißn åbr gern in Pódn auf (dr italienische Nåmen 'spaccasassi'' pedaitet „Stoanpréchr“).

### Vólksmedizin
Die Kerschtn unt Labr wirkn gégn Entzindungen. Aa Ånwendung gégn Fraunleidn isch in dr Literatur vrzeichnt.

## Literatur
* Exkursionsflora für Österreich, Liechtenstein und Südtirol; M. A. Fischer / W. Adler / K. Oswald; Biologiezentrum OÖ / Landesmuseen; Linz 2005
* Bäume und Sträucher Europas; Oleg Polunin; BLV-Bestimmungsbuch; BLV-Verlag; München 1980
* Luigi Pomini: Erboristeria italiana (= Kraitrkunde); Edizioni vitalità; Torino, 1973
Ybbs aun da Donau

**Ybbs aun da Donau** (dt.: **Ybbs an der Donau**) is a Stod im Beziak Möck in Niedaöstareich.

## Log

De Gmoa Ybbs ligt auf oana Hächn vo 224 m (üwa da Adria) im sidlichn Deu vam Beziak Möck. Da Naum kimd vam Fluss Ybbs, dea vo Sidn kimd und ba da Stod in de Doana ainirind.

Ybbs ligt sidlich vo da Doana und ghead kuiturö und mundortlich zam Mostviadl.

## Gschicht

Durch d'Log aun wichtige Haundlsstroßn entlaung vu da Doana woa Ybbs im Mittloita a wichtiga Haundslbloz. Bsundane Bedeitung hod dabei da Soizhaundl ghobt. Schau im Joa 1317 hod Ybbs desweng as Stodrecht griagt. A des Stodwoppm is aus'n vierzehnten Joahundat.

## [[Bolidik]]

Bis in de Fuchzga Joa woa Ybbs a mehrhaitlich schwoaze Stod mid ÖVP-Mehrheitn. Des hod si owa duach'n gsööschoftlichn Waundl gendat (durchn Zuazug vo Hackla, de wos as Kroftwerk baut haum) und seitdem is ba Woin fost oiwai a sozioidemokrodische („rode“) Mehrheit aussakema. Da hiatzade Buagamoasta is ah a Roda und hoaßt Alois Schroll (SPÖ).

## Im Netz

* Seitn vo da Stodgmoa Ybbs on der Doana
* Buagamoasta vo da Stod Ybbs / Leid, de wos seit 1305 de Ybbser Aumtsgschäfte gfiahrt haum
Mohammed-Karikaturen

Ois **Mohammed-Karikaturen** wiad a Serie vo Karikaturn bezeichnet, de wos am 2005 in da dänischn Zeidung *Jyllands-Posten* vaeffentlicht wuan san. Des woan insgsaumt 12 Zeichnungen (Titl: *Des Gsicht vom Mohammed*), de wos in islamischn Prophetn und Religionsstifta Mohammed zan Thema ghobt hom. Des hod zu Protestn und Ausschreitungen vo Moslems auf da gaunzn Wöd gfiat, ba dena 150 Menschn ums Lem kumma san.

Bsundas de Zeichnung vom dänischn Karikaturistn Kurt Westergaard mit ana Bombn im Turban hod zu Aufregung gfiat. Seitdem lebt da Westergaard mit Aunfeindungen, Morddrohungen und persenlichn Aungriffn. Ea steht unta Polizeischutz und muass ständig sein Wohnsitz wechsln.

## Hintagrund

Im Islam san Obbüdungen vo Allah, Mohammed und aundan Prophetn in menschlicha Gstoit vaboten. Des Büdavabot, des wos in da Debattn imma wieda augfiat wuan is, wiad owa im Islam söwa ned konsequent praktiziat. Zoireiche büdliche Doastöllungen san belegt.

De Kritik vo de dänischn Imame hod si aa gegn de wochsende islamfeindliche Hoitung im Westen und gegn de Bedienung vo Vuaurteun gricht, z. B. de Gleichsetzung vo Islam min Terrorismus. Liberale Kritka hom owa drauf higwiesn, dass de Mohammed-Karikaturn im Vagleich zu de Popst- und Judnkarikaturn in de arabischn Medien hoamlos waradn. De gaunze Aufregung warad deswegn unvahötnismäßig und tendenziö reaktionär.

## Im Netz
* Die zwölf Karikaturen
* *[http://www.heise.de/tp/r4/artikel/21/21985/1.html Karikaturen über Holocaust als Gegenangriff]* *Telepolis* 7. Feba 2006
* Laufend aktualisierte europäische Presseschau von Perlentaucher.de
* Allah und der Humor Die Zeit vom 1. Feba 2006
* *[http://www.welt.de/print-welt/article195172/Es_besteht_Dokumentationspflicht.html Es besteht Dokumentationspflicht]* *Die Welt*, 2. Feba 2006. (Iwa de Pressereaktionen in Deitschland)
* ''Gegenaufklärung heute'', Ralf Dahrendorf, „Project Syndicate“
* Was nun, ferner Bärtiger?, Sonia Mikich, taz, 6. Feba, 2006
* Interview mit Flemming Rose 4 Jahre nach der Veröffentlichung auf zenithonline
Venus Williams

**Venus Ebone Starr Williams** (* 17. Juni 1980 in Lynwood, Kalifornien, USA) is a US-amerikanische Tennisspülarin. Sie is de Dochta vo Richard und Oracene Williams und de Schwesta vo da Serena Williams.

De Venushod im Anzl bishea 41 Titl gwunna, drunta siem Titl ba Grand-Slam-Turnian und an Sieg ba de Olympischen Spielen 2000. Im Doppe hod sie zauman mit da Serena Williams insgsaumt neinzehn Titl gwunna, davo zwöf Grand-Slam-Titl und zwaa Siege ba Olympischen Spün (2000 und 2008). Im Mixed hod de Venus zauman mitn Justin Gimelstob zwaa weidare Grand-Slam-Titl gwunna. Damit hods insgsaumt a Preisgöd vo rund 23 Mio. Dollar eigenumma.

## Zitat
„*It was more than a dream come true because I had never dreamed it.*“ („Des woa mea, ois dass a Draam woa wuan warad, weu i mi nia traut hob, davo z draama“) (noch de zwaa Olympiasiegen 2000)

## Grand-Slam-Ergebnisse Anzl

(S: Sieg, F: Finale, HF: Hoibfinale, VF: Viadlfinale, AF: Ochtlfinale, 3r: 3. Runde, 2r: 2. Runde, 1r: 1. Runde)

## Im Netz

* Website von Venus Williams (englisch)
*
Yann Tiersen

Da **Guillaume Yann Tiersen** (* 23. Juni 1970 z'Brest) is a Komponist und a Musika aus Frãnkreich.

Aussahoib vo Frãnkreich is da Tiersen seid 2001 weng da Fümmusi zu de Kinofüm „De faböhåfte Wöd vo da Amélie“ und „Good Bye, Lenin!“ bekãnt.

## Biografie

Auf d'Wöd kéma is da Yann Tiersen am 23. Juni 1970 in Brest in da Bretagne, aufgwåchsn is a owa in Rennes. Späda hod da Yann a boa Joah in Paris gwohnd und iatzt is a in Ouessant dahoam. Da Tiersen spüd seid a 6 is Geing und Klawia. Ois Jugendlicha håd da Yann in a boa Post-Punk-Gruppn de Gitarr gspüd, wo a, wia a söwa sågt, stoak vo Joy Division und vo de The Stooges beinflusst woan is. Da Tiersen håd ãn de Musihochschuin in Rennes, Nantes und Boulogne studiad und is rechd a gschickta Multi-Instrumentalist.

## Musi und Diskografie

An Tiersen sei Musikstü vabindt de franzésische Folkmusi und in Chanson midn Pop und da Rockmusi. Da Yann vawendt Sequenzn de se oft wiedahoin und leichd variian, deswegn sehng eam vü scho bei da „Minimal Music“. 
Ném seine Åibn komponiad da Tiersen Yann a imma wieda Soundtracks fia bekãnte Füm.

* 1995 – La valse des monstres
* 1996 – Rue des cascades
* 1998 – Le phare
* 1999 – Tout est calme
* 1999 – Black session *(Radiokonzeat)*
* 2001 – L’absente
* 2001 – De zaubahåfte Wöd vo da Amélie *(Fümmusi)*
* 2002 – C’était ici *(live und best of)*
* 2003 – Good Bye, Lenin! *(Fümmusi)*
* 2003 – 3 titres inédits au profit de la FIDH 
* 2004 – Yann Tiersen & Shannon Wright 
* 2005 – Les Retrouvailles
* 2006 – On Tour
* 2008 – Tabarly
* 2010 – Dust Lane
* 2011 – Skyline

## Im Netz

* Offizielle Webseitn (franzésisch und englisch)
* Deitsche Microseitn
* Porträt bei laut.de
* 
*
Asiago

**Asiago** isch der Nåmen

*van a Gemeinde in Nórditalien
*van a Hoachflächn in Nórditalien (Altopiano di Asiago / Hochfläche von Asiago)
*van an Kas, der nåch der Hoachflächn penånnt isch.
Beischl (Speis)/Tirolarisch

As **Beuschl** oder **Paischl** isch as Fleisch, wås ausn Innern va die Viecher kimmp, wia Herz unt Lungen. As Paischl wert zun Éssn zuapereitet.

Die Innerein hoaßt man in Kärntn Inkhrasch, in Tiról Ingraisch óder éhnlich. Dés Wórt erinnert an mittlhoachtaitsch „gekroese“ (kleines Gedärm).

## Im Netz
* 
* Anna Schwarzmann: ''Saures Lüngerl''. In: SZ-Magazin Nr.&nbsp;07/2011
* Benedikt Mandl: ''Reisespeisen: Des Kaisers Innereien''. Auf: Spiegel Online vom 17.&nbsp;Juli 2007
Eusebio Kino

**Eusebio Francisco Kino** isch dr spanische Nåmen, af taitsch hoaßt’r **Eusebius Franz Kuehn**, af walsch **Eusebio Francesco Chini**. Er isch Jesuitnmissionar in Mexiko unt in haiting Sidwestn va die USA gwésn.

## Sei Lébm
Gepórn isch’r 1644 in Taio in Oansperg, in haiting Trentino. Seinrzeit isch Taio Toal van Heilign Rémischn Reich daitscher Nazión gwésn. Dr Eusebius håt in Jesuitnkolleg in Treant unt dernach in Håll in Tiról studiĕrt, weiters in Ingolstådt; in Låndsberg pan Lech isch’r pa die Jesuitn eintrétn. Schón als Studént håt’r viel Interesse fir Mathematik unt Naturwissnschåft ghåp.

Nåch an zwoajahring Aufenthålt in Spanien, wó er Spanisch glernt håt, isch’r in Jåhr 1681 mit a påår Kollegn nåch Veracruz (Nuispanien, hait Mexiko) umigschifft. Af an Expedizión mitn *Isidro de Atondo y Antillón* isch’r nåch Niedrkalifórnien kémmen. Er håt entdéckt, dass Niedrkalifórnien a Hålbinsl isch, nét an Insl, wia man pis zem gmoant håt; er isch aa pis zu dr Quell van Colorado kémmen. Die erschtn Låndkårtn va dr sel Gégnt håt er zeichnt.

Spétr håt’r Missionsårbeit in Sonora (hait Mexiko) unt Arizona (hait USA) gleischtet. Es isch ihm wichtig gwésn, in die Indianr die Viechwirtschåft peizupréngen, die Aufzucht va nuie Pflånzn unt in Umgång mitn Eisn. Weitrs, dass die Indianr nét va die Europäer in die Pergwerke ausgnutzt wern, dass die Ståmmeskriage unter die Indianr aufhearn. Er håt mit viele Indianrstémm Peziehungen ghåp unt aa die Språch va die Pima-Indianr glernt. Wégn sein Einsåtz fir die Eingepórnen håmen die Mitpriadr in Jesuitnórdn schiaf ångschaugg.

In sein Missiónsgepiat (130 000&nbsp;km² groaß) håt’r viele Missionsstaziónen grindet, z. B. San Xavier del Bac sidlich va Tucson. Er isch als **Padre Kino** pekånnt gwésn, die Indianr håm-en aa „Schwårzr Paur“ (Bauer) ghoaßn, wégn seiner schwårza Kuttn. Gstórbm isch’r 1711 in Magdalena de Kino in Mexiko. Ersch in Jåhr 1966 håt man seine sterblichn Ibrreschte gfuntn.

## Sei Bedeitung
Eusebio Kino wert hait in Mexiko wi’a Heiligr vrehrt. In die USA steaht seine Statue unter die 100 va die wichtigschtn Amerikanr in dr *National Statuary Hall* in Kapitol va Wåschingtn. Afn Sockl va dr Statue isch gschiebm „Arizona, Eusebio Francisco Kino SJ, Entdecker, Historiker, Rancher, Missionsgründer und Indianerapostel“. Zem wert er aa als „German“ (Taitschr) pezeichnt. Die Stådt Magdalena de Kino in Mexiko isch nåch ihm penånnt. Um-en Jåhr 2000 håt Arizona in sein Hoametdórf Taio a groaße Bronzestatue gschénkt, dé nen als Reitr zoagg. Peter Horwath, an amerikanischr Hischtórikr, håt’n als „erschtn Cowboy“ pezeichnt. Weanig pekånnt isch’r in Európa, sogår in seinr Hoamet (Welschtirol).

## Literatur
* Reimmichls Volkskalender 2012

## Im Netz
* Johannes Thiel schreip ibrn E. Kino
Lahn

In poarischn Sprachraum håt **Lahn** nét ibråll die gleiche Pedaitung. In Kärntn versteaht man drunter „Lawine“. In Sidtiról isch Lahn as Påchpétt van an wildn Pergpåch, óder es sein die Spurn van an Påch, der sich pan an Unwétter pildet unt die Kulturgrind iberschwémmp unt drauf Stoanmatrial åglågert håt.

Herkunft van Wórt: ålthoachtaitsch leina / levina aus lateinisch lavina.
Kosmanstaud

De **Kosmanstaud** (*Ruscus aculeatus*) håt man friaher zu der Familie va die Liliengewächse zéhlt; hait rechnt ma sie zu die Mäusedorngewächse. Tåtsächlich schaugg sie går nét wia a Lilie aus. Die Staud isch dreiviartl Meter hoach, håt kurze, stéchete Seitnsprósse, wås wia Plattlen ausschaugn, echte Plattlen håt sie nét. Die Pluah sein unscheinpår. In Hérpst fintet man af der Unterseit va dé Pseudoplattlen roate rundlte Frichte, a pissl gréßer wia’n Erps. Die Staud pleip in Winter grean unt die Frichte pleibm lång óbm. In der taitschn Literatur wert der Nåmen Mäusedorn óder Stech-Mäusedorn praucht. Die Italiener verwéntn die Staud gern als Weihnåchtsschmuck unt hoaßn sie pungitopo (Mäusestecher). Sie kimmp in die Walder in Sideurópa vór, pis in Sidn va Sidtiról.

Der Nåmen Kósmanstaud óder Ggósmånstaud isch in Sidtiról iblich unt nimmp Pezug afn Nåmen Kosmas óder afn Hl. Kósmas. In Moritzing pa Poazn isch as Kirchl zun Hl. Kosmas unt Damian in der Nechnt va die Kósmanstaudn.
Marende

**Marént**, **Marend** óder **Marende** isch in Tiról die Tågeszeit um 3 pis 4 Nåmittåg. Gleichzeitig isch es aa die Pezeichnung fir der kåltn Måhlzeit, wås zu der Zeit auftischt wert: Prót mit Speck, Wurst, Kas, derzua a Wein, óder épes Siaßes wia Kuchn óder Keks, derzua Kaffee oder Tee oder schunsch épes. 

Entspréchnugen in boarischn Sprachraum sein Unterbrot, Jause (Éstreich), Vesper, Brotzeit. Marént kimmp ausn Lateinischn.
Asiago (Gemeinde)

**Asiago** isch a Dorf mit 6426 Lait (2015) in der nórditalienischn Provinz Vicenza. Es ligg af der gleichnåmign Hoachflächn af 1001 Meter. As Dórf isch Toal va die só genånntn Siebm Gemeintn (Sieben Kamäun). Der poarische Dialekt (zimbrisch), dén mån då friaher grédt håt, isch zun Groaßtoal ausgstórbm. Der taitsche Nåmen van Dórf isch „„Sleghe“.

**Verwåndte Artikl**

* Gschicht van Tönle
* Lusern
Marün

De **Marün**, aa **Aprikosn** (*Prunus armeniaca*) is a Staaobst und mid da Zwetschgn vawandt. Da Marünbaam san eha klaa, hom a runde Krone und wean nua 6-10 Meta hoch. Es gibt aa Marünstraicha.

## Herkumft und Aunbaugebiet

De Marün woa in Armenien scho in da Antike bekaunt, so dass oft glaubt wiad, dass des de uaspringliche Haamat warad. Da botanisch Naum deit a drauf hi. Ba ana archäologischn Ausgrobung in Armenien san in ana Fundstättn aus da Kupfastaazeit, Marünkean gfundn wuan. Aundara Quän wia da Genetika Nikolai Iwanowitsch Wawilow gengan davo aus, dass da genetische Uasprung vo da Marün in China warad, wieda aundare glaum, dass de Marün zeascht in Indien aubaut wuan warad.

Heit wean de Marün vua oim in de Middlmeeastootn wia Italien und Spanien aubaut. Es gibt owa a weida neadlicha gressare Aunbaugebiet; in da österreichischen Wachau, im Sidtiroula Vinschgau und im schweizerischen Kanton Wallis. S wödweit gresste Aunbaugebiet fia Marün liegt in da osttiakischn Provinz Malatya am Obalauf vom Euphrat.

## Vawendung

Aus Marün wean zum Beispü Marünknedln Hegstöd. De Marünmarmela is a unvazichbora Bestaunteu vo da Sacherduatn und wiad a gean ois Füllung fia Foschingskropfn vawendt. Marün san a de Haupzutat fia de Weana Wäschamadln, a bekaunt woame Weana Möhspeis. A grossa Teu vo da Eantn wiad aa zu Marünschnops brennt. Sea beliabt is aa da Marünessig.

De *Wachaua Marün* is ane duach de EU in Eiropa gschitzte Heakumfsbezeichnung. Jeds Joa wiad in Krems s *Marünfest* gfeiat, wo ma de vaschiedanstn Spezialitätn mid da Marün kenna leana und genießn kaun.

## Etymologie

Da klassisch-lateinische Naum vo da Frucht, *prunum Armeniacum* oda aa *malum Armeniacum*, oiso „armenischa Opfe“ bzw. „Zwetschgn“, hod si in da botanischn Bezeichnung dahoidn. Aa des Wuat *Marün*, geht iwas italienische *armellino* aun lateinischen Nauman zruck. Des Wuat *Aprikosn* leitet si vom lateinischn *praecox* „friareif“ ob..

## Im Netz

* http://www.wachauermarille.at/ - Verein Original Wachauer Marille
* Wachauer Marille - u. a. Gschicht vo da Marün in Österreich 
* ''Deutschlands Obstsorten'' - inkl. oida Suatn

## Beleg
Marocche di Dro

**Marocche di Dro** isch der Nåmen van an Pergsturzgepiat nérdlich van Gardasea in der Nechnt van Dórf Dro. As Gepiat isch geológisch intressant.

## Literatur

Scheuber M.: Zur Geologie der Bergsturzmassen im unteren Sarca - Tal; Arb. Inst. Geol. Paläont. Univ. Stuttgart, 1988.
Moos

**Moos** isch an ålthoachtaitsches Wórt, dés „Sumpf“ pedaitet. In poarischn Språchraum isch as Wórt Moos, Mós óder éhnlich nó in Verwéndung.

In Sidn va Sidtiról wert hait damit a Tiafébene pa der Étsch pezeichnt, wås friaher versumpft gwésn isch. Hait sein då Ópstwiesn. As isch aa an Appellativ fir Moore.
Nagele

**Nagele** isch in Tiról a Pflånzngåttung aus der Familie va die „Nelkengewächse“. In Kärtn hoaßt dés *Nagl*, in mittlpoarischn Raum *Nagerl*. Unter Nagele versteaht mån oanerseits die groaßn Nelkn, dé man in die Ploamengschefter kriagg (Dianthus caryophyllus), åndrerseits die kloan wiltwåxetn Nelkn, wia z. B. Dianthus sylvestris unt åndre. Nagele isch der Diminutiv va „Någl“ (nhd. Nagel). In Schrifttaitsch isch die Etymologie nét viel åndersch. As Wórt *Nelke* kimmp va mittlniedertaitsch *Negelke* (dt.: kleiner Nagel). Gwirznagele isch in a Toal Órte die Pezeichnung fir *Gewürznelke*.

Die Gåttung Dianthus (Nagele, Nagerl, Nelke) håt innerhålb va der Familie Nelkngewäxe fólgende Merkmåle:
* Der Kelch isch zun an Reahrl zsåmmgwåxn (die Plattlen sein nét oanzeln)
* Glei untern Kelch isch a Krågn va Plattlen („Hochblätter“)
* Der Pluah håt zwoa Griffl

Weltweit existiarn mehrere 100 Årtn va Nagelen. In gesåmtn poarischn Språchraum gip’s 15 Årtn, dé wild wåxn, unt oane, de viel verkaft wert; fir Éstreich (Ö) sein 15 Årtn angébm, fir Paiern (B) 10 Årtn, fir Sidtiról (S) 9 Årtn. Ållerdings isch zu sågn, dass die Gårtn-Nelke, de lei fir Paiern (als Kulturpflånz) ångébm isch, als Gårtn- unt Tópfpflånz aa in Éstreich unt Sidtiról zichtet wert, aa wénn sie in der Exkusiónsflora nét aufscheint. Iberhaup wern in Mittleurópa weitere fréme Årtn kultiviart, de in der Liste untn nét aufscheinen. Die 16 „bajuwarischn“ Årtn sein fólgende:

* Dianthus alpinus, Alpen-Nelke (Ö, S)
* Dianthus armeria, Büschel-Nelke (Ö, B, S)
* Dianthus barbatus, Bart-Nelke (Ö, B, S)
* Dianthus carthusianorum, Eigentliche Kartäuser-Nelke (Ö, B, S)
* Dianthus caryophyllus, Garten-Nelke, Nagele (B)
* Dianthus collinus, Hügel-Nelke (Ö)
* Dianthus deltoides, Heide-Nelke (Ö, B, S)
* Dianthus glacialis, Gletscher-Nelke (Ö, S)
* Dianthus gratianopolitanus, Pfingst-Nelke (Ö, B)
* Dianthus hyssopifolius, Montpellier-Nelke (Ö, S)
* Dianthus plumarius, Feder-Nelke (Ö, B)
* Dianthus pontederae, Pannonische Kartäuser-Nelke (Ö)
* Dianthus seguieri, SeguiersNelke, Stoan-Nagele (Ö, B, S)
* Dianthus serotinus, Sand-Nelke (Ö)
* Dianthus superbus, Pracht-Nelke (Ö, B, S)
* Dianthus sylvestris, Wild-Nelke, Stoan-Nagelen (Ö, B, S)

## Verwéndete Literatur

* Exkursionsflora für Österreich, Liechtenstein und Südtirol; Fischer / Adler / Oswald; 2005
* Exkursiosflora von Deutschland; W. Rothmaler; G. Fischer Verlag; 1994
* Katalog der Gefäßpflanzen Südtirols; Wilhalm / Niklfeld / Gutermann; Folio-Verlag Wien-Bozen, 2006
Osterglocke

Die **Oastergglógg** isch a Pflånz aus der Familie va die „Hahnenfußgewächse“. Ihre Hoamet sein die wårmen Ålpmtéler. Zem wåxt sie af truckne Héng unt pliaht, wia der Nåmen sågg, in zeitign Friahjåhr. Weiters entnimmp man in Nåmen, dass der Pluah die Fórm van a Gglógg håt. In der Literatur hoaßt sie Berg - Küchenschelle.

## Litaradua
* John W. Blanchard: *Narcissus. A Guide to Wild Daffodils*, Alpine Garden Society, Woking 1990
* Dumont's Gartenhandbuch: *Blumenzwiebeln und Knollen*, Dumont Buchverlag, Köln 1998, ISBN 37701-4336-1
* Walter Erhardt: *Narzissen - Osterglocken, Jonquillen, Tazetten*, Ulmer Verlag, Stuttgart 1993, ISBN 3-8001-6489-2

## Im Netz
Pilgoa

**Pilgoa** óder Pilgoale isch a Wórt aus Tiról unt Kärntn. As hoaßt, dass die Hénnen liaber Ggoggelen légn, wénn man nét ålle Ggoggelen ausn Nést nimmp. Mån låsst oans drein òder man nimmp an helln Stoan, der ausschaugg wia’n Oa unt légg’n in Nést eini. Dés oanzelne Oa hoaßt Pilgoa. Schón in Mittlhoachtaitschn isch „pilgei“ (Nestei) pelégg. Vielleicht kimmp’s va mittlhoachtaitsch bilegen (beilegen).
Pfutscher

**Pfutscher**, Pfutschikinig, Zaunschlipfer óder Nusserle isch in Sidtiról a kloaner Singvógl, der Insektn frisst. Er isch in Eurasien verproatet. Hoachtaisch: Zaunkönig.
Pofl

**Pófl** isch in Tirol as Hai va der drittn Måhd. Wénn as Wórt aa éhnlich isch wia taitsch „Bafel“ (mindrwertigs Zuig), unt die Pedaitung aa éhlich isch, scheint’s decht koan språchgeschichtlichn Zsåmmenhång zu gébm. („Bafel“ gip’s ersch seit’n 18. Jåhrhundert in der daitschn Standartspråch). Dr Ursprung isch *pabulum* (Spreu) aus dr lateinischn Klóschtrspråch. In Verhältnis zu Årbetsaufwånt pringg die dritte Måhd weanig Ertråg.

Pa dr zwoatn Måhd kriagg man as *Groamet* ódr *[[Gruamat]]* (Grummet). Dés Wórt kimmp va mittlhoachtaitsch *gruonmat*: *gruoen* = wåxn, *mat* = Måhd.

As Wórt *Hai* selber isch mitn Wórt *haudn* (hauen) vrwåndt. Haudn war in dén Fåll dr Erntevórgång (mahnen, mähen).

Mitn Wórt Måhd isch alemannisch *Matte* (Wiese) ursprungsgleich, ébmsó englisch *meadow* (Wiese). As Groamet hoaßt af énglisch aftermath.

## Quelln
* Heu, Grummet und Pofel: Egon Kühebacher; Tiroler Bauernkalender 1996, S. 129-130; Prologo, Innsbruck.
* Duden Herkunftswörterbuch; Mannheim 1997.
Prantele

**Prantele**, **Pråntr** oder **Prånto** isch in Sidtiról die Bezeichnung fir „Rotschwanz“. Es wert nét ålm unterschiedn, ob’s sich um-en „Gartenrotschwanz“ óder „Hausrotschwanz“ håndlt. Es gip mancherórts a Pezeichnungen, dé genau die Årt ångébm. As Prantele ghert zu die Drósslen, isch åber kleaner as wia z. B. die Zittl (Singdróssl) óder der Kranebeter (Wacholderdróssl).

Wahrscheinlich weisn dé Wérter af der Fårb van Vógl hin, af die Fårbm va Fuier und Kóhln.
St. Romedius

## Vermuatungen

Órt unt Zeit va der Gepurt van Hl. Romedius sein nét genau pekånnt; wåhrscheinlich isch’r a poarischer Édlmånn gwésn unt in 10. óder 11. Jåhrhundert in Thaur pa Innschprugg gepórn. In der Nechnt va Sanzeno in Oansperg håt’r in an finschtrn Tål af an schmåln spitzign Knótt (Felsn) an Oansiedelei grindet.

## Tåtsåchn
Die Oansiedelei existiĕrt hait nó, isch a Wållfåhrtsórt unt nåchn Heiling penånnt. In Lauf va der Zeit isch ålm wieder épes zuĕipaut gwórtn, só dass der Wållfåhrtsórt hait aus inanånder verschåchtlte Kirchn, Kapelln unt Profanpautn pesteaht. In Wållfåhrtsórt sein aa nó Reliquien van Hl. Romedius aufpewåhrt.

Es isch iberliefert, dass aa der Andreas Hófer mit an Haufn Pegleiter nåch St. Romedius wållfåhrtn pilgert isch.

Der Hl. Romedius wert in Pegleitung van an Praunpär dårgstéllt. Pan Wållfåhrtswórt wern in an einzaintn Gehég zeitweis lebéndige Pärn ghåltn.

Romedius gip’s in seltne Fäll aa als Tafnåmen.

## Legénde
Wia der Hl. Romédius schón ålt gwésn isch, håtr amål nåch Treant reitn gwéllt, in Pischof zu psuachn. Er håt sein Knecht gschickt, as Róss zu såttlen, åber der sell isch glei amål mit an Kniaschlattrer (mit schlotternden Knien) zruggkémmen. Er derzéhlt in Heiling, dass a Pär gråd as Róss auffrisst. Der Romed schicktn wieder wék unt sågg, er sóll in Pär såttlen. In Knecht håt koa Wénn unt Åbr gnutzt. Er håt gfólgg unt isch når gånz ibrråscht gwésn wia der Pär af oamål hoamisch (zahm) gwésn isch und sich såttlen håt glåssn wi’a Róss.

Die Lait håm freilich dreingschaugg, wia sie in Oansiedler ségn af den PVie reitn, dés schón seit Jåhr in der Gégnt wilt ghaust unt alle in Schréckn versétzt håt. Iaz håm sie in ihm ersch recht an groaßn Heiling gségn.
Pånzn

Der **Pånzn** isch a Pehälter aus Hólz óder åndern Material. Meistns wert er fir Flissigkeitn benutzt (Wein, Piêr). Die Hólzpanzn werdn van Pinter (Fåssbinder) hergstéllt.

In die Weinpaugégetn va Sidtiról hoaßt man die seitlichn Prétter van Pånzn die Taufn (dt. Dauben). Méglicherweis håbm die Räter in Pånzn derfuntn; die Rémer håbm sich jednfålls driber gwundert, dass man in Rätien in Wein nét in Tónkriag aufbewåhrt.

Die Herkunft va Pånzn: Lateinisch pantex (Wanst) wert in die nórditalienischn Dialekte panza (Bauch). Aa in Poarischn wert Panzn scherzhåft fir „Pauch“ verwéndet.
Oabeka/Peckn

As **Peckn** isch in Sidtiról an Oasterprauch. Zwoa Lait håbm a je oan óder mehr (gférpe) Ggoggelen van a Hénn und schlågn die „Pole“ zsåmm. Gwungen håt der, pa dén die Kålchschål van Oa gånz pleip.

Peckn kånn man in hochtaitsch mit „picken“ wiedergébm. Die Végl peckn z. B. mit’n Schnåbl.

## Schau aa
* Oabeka (Hausrukfiatlarisch)
Peperóni

Der **Peperoni** óder **Peperone**, wissnschåftlich *Capsicum annuum*, isch a Gmiasfrucht, wås in wårme Gégetn wåxt. Es isch a „Nachtschattengewächs“ unt isch van sem her mit die Paradeis (Tomatn), Ertèpfl unt Tóllkerstn verwåndt, kimmp aus Siidamerika.

In taitschn Språchraum sågg man aa *Pfefferoni*, *Gemüsepaprika* oder *Paprika*. Mit Paprika pezeichnt der Sidtiróler as roate Paprikapulver, Peperoni hingegn isch der Gemisepaprika. Peperoni isch ausn Italienischn ibernummen, isch in Italienischn Plural. In Gewirzpaprika (Spanischer Pfeffer) hingegn hoaßt man in Sidtirol oft Peperontschini (pedaitet in Italienischn „kleine Peperoni“). Die Schärfn kimmp van Alkaloid Capsaicin.

Es gip verschiedne Zuchtformen unt Sortn va die Peperoni, roate, gelbe, greane, unt verschiedne Formen, Greßn unt Konsistenz. Die groaßn Sortn woxn nerdlich va die Olpm in Freiland normalerweis net guat, sie prauchn a worms Klima. Peperoni konn man ongfongen pa der Gemisesuppm vielfältig verwentn, aa als Gwirz.
Pfannaflicka

Da **Pfannaflicka**, aa **Kesslflicka**, wor a Wandahandweaka, dea wo vo Oat zu Oat zogn is und Metoigschirr fias Kocha, wia Pfandln und Kessln, repariat bzw. gflickt hod. In Östareich hams aa **Rastlbinda** ghoassn. Des kimmt dohea, wei de Pfannaflicka aa tenane Tepf und Schissln mit Droht umwicklt ham, deswegn gibts aa no de Bezeichnung **Drohtbinda**.

## Beschreiwung

Da Pfannaflicka is ebba a Oart Kupfaschmied gwen, dea wo vo Stross zu Stross ganga is und sei Orwat ausgschrian hod. Nem de Reparatuaorwatn hams aa Kloazeigs vakafft, wia z. B. Mausfoin oda Blosboign. Genau wia de Schernschleifa und ondane Handwerka sans mit Pfeadl-Wohnwogn und Famij vo Ort zu Ort groast. Sie ham nem de Deafa glogat und duatn eanare Werkstättn und Feiastejn eigricht. Fia de oahoamischn Blechschmied und Spengla worn des Steara bzw. Pfuscha. De Zumft vo de Schmied hod teiweis Vaordnunga duachgsetzt, de wo Pfannaflickan Flickorwatn vabotn hod. Des Handweak wor aa, bsundas in Sidosteiropa, a Spezialität vo de Roma. In Rumänien wead des Handweak heit no vo Roma ausgibt.

## Redewendung

S gibt aa Sprich, de wo si vo am Beruf obleitn: *„Dea schimpft/sauft wia a Pfannaflicka“* oda *„De streitn wia de Rastlbinda“*. De Akzentuiarung liegt do drauf, dass damit a bsundas vulgärs, exzessivs, proletnhofts Vahoidn gmoant is.

## Sunstigs

S gibt a an Haufa Liadl bzw. Voiksliadl iwa Pfannaflicka, davo is a bekannts vom Kraudn Sepp (*Zu Leipzig auf der Messe*), wo da Pfannaflicka im iwatroganan Sinn an Schiaznjoga moant, an Nothejfa fia unbefriedigte Weiwaleit.

## Literatua
* Rudi Palla: *Verschwundene Arbeit*. Christian Brandstätter Valog, Wean - Minga, 2. Auflog 2010. ISBN 978-3-85033-327-6

## Im Netz
* Kesslflicka und Kupfaschmied

## Beleg
Pipm

**Pipm** ódr **Pipp** isch die Pezeichnung fir an Prunnenroahr unt fir an Wåssrhåhn (Wåssrpipm), aa fir an Håhn pan Weinfåss ódr irgnt a Håhn fir Flissigkeitn (z.&nbsp;B. Treibstóff). In Kärntn isch Pipm aa a Tabaggpfeif (ital.: *pipa* = Pfeife).

Die Pipmen, dé als Åspérrorgan funkzióniĕrn, untrscheidet man nåch:

* Greßn (Querschnitt), Druck
* Matrial (vrschiedne Metålle, Kunschtstóff, Hólz)
* Syschtém (Ventil, Schiĕbr, Klåppm, ...)
* Betätigung (mit Radl, Hébl; mit Hånt, hydraulisch, elektrisch)
* Zweck

As Gehaise van a Metållpipm kånn góssn ódr aa af an åndrer Weis hergstéllt sein. Sie wert 
mit an Gwint pan an Roahr zuaigschrauft, zuaigschwoaßt ódr mit a Flantschn peféschtigg. Pan Wein- ódr Piarfassl wert sie einigschlågn unt pleipp durch dr Reibung féscht.

As Wórt Pipm erinnrt an englisch *pipe* (Roahr). Dr Ursprung va poade ligg in vulgärlateinischn *pipa* (Roahr).

## Im Netz
*
Schafblattern

**Schafblattern** sein an ånstéckete Krånkhet pa Kinder, åber harmlós. Wert durch an Virus ibertrågn; wer die Schafplåttern amål ghåp håt, kriagg sie normalerweis nimmer. Sichtpår isch a roater Ausschlag af der Haut, spéter kémmen Platterlen.

## Im Netz

* Bilder von Windpocken auf dermis.net
* ''Ist eine Elimination der Varizellen durch eine allgemeine Impfung möglich?'' In: *[[Deutsches Ärzteblatt]]*
* ''Starker Rückgang der Windpocken durch Impfung'' In: *[[Deutsches Ärzteblatt]]*
Schmoaz

**Schmoaz** (aa **Schmoasse** óder éhnlich, in Zillertål sågg man Sumperfloige) isch in Tiról a Såmmlpezeichnung fir Zwoafliegler (Diptera), dé sich pan Fleisch óder pa stinkete Såchn aufhåltn. Manche légn ihre Ggoggelen in Fleisch å unt verdérbm’s só. Die „Stubenfliege“ wert normalerweise nét só pezeichnt (Fluig, Floige)

Der Nåmen héngg mit mittlhoachtaitsch smeizen (besudeln) zsåmm.
Schnåppviech

Isch a Figur aus der Traminer Fåsnåcht. As håndlt sich um an dråchnartign Kópf aus Hólz, der an an Stiel pefestigg isch. Wer dén Kópf trågg, kånn mit Hilfe van an Mechanismus as Maul aufreißn unt mit Kråch zuaschlågn. Der Träger van Kópf  håt a Tuach umer, wås ihn zåmp’m Stiel måntlårtig verdéckt. Die Schnåppviecher sein meistns in Gruppm unterwégs. Man hoaßt sie aa „Wudelen“.
Schwårzplattl

**Schwårzplattl** isch in Tirol a Pezeichnung fir an Insektn fréssetn Singvógl. Af Hochdeitsch hoassd'a **Mönchsgrasmücke**. As Schwårzplattl isch in gånz Eiropa verproatet, aussa gånz in Noadn. In Nam hod’s van schwårzn Gfieda af da Óberseit van Grint.

## Im Netz

* {{IUCN
| Year           = 2009
| ID             = 22716901
| ScientificName = Sylvia atricapilla
| YearAssessed   = 2009
| Assessor       = BirdLife International
| Download       = 4. Dezemba 2009
**Schwårzplattl** (dt.: **Mönchsgrasmücke**) isch in Tirol a Pezeichnung fir an Insektn fréssetn Singvogl. Af Hochdeitsch hoassd'a: **Mönchsgrasmücke**. As Schwårzplattl isch in gånz Eiropa verproatet, aussa gonz in Noadn. In Nam hod’s van schwårzn Gfieda af da Óbaseit van Grint.

## Im Netz

* 
* 
* Singende Mönchsgrasmücke af vogelstimmen-wehr.de
* Alters- und Geschlechtsbestimmung (PDF; 4.9 MB) vo Javier Blasco-Zumeta und Gerd-Michael Heinze (englisch)
* Gfieda vo da Mönchsgrosmuckn
Spazlen

In hoaßn Wåsser eintrópfter Toag aus Woaznmehl, Ggoggelen, Milch unt Salz. Durchn Eintrópfn entsteahn erbsn- pis håslnussgroaße Stikhlen. Die Bezeichnung isch in Sidtiról géngig, unt aa in Alemannischn sein sie als Spätzle pekånnt. Måncherórts hoaßt man sie aa Nékhelen (boarisch Nockerl).

Spazlen kånn man éhnlich wia Nudl verwéntn, mit Fleischsóß, Tomatnsóß, Gemise (speziell Spinat), Reibkas, ... Sie sein åber schón déswégn pésser as wia die gwéhnlichn Nudl, weil sie Milch unt Oa enthåltn.
Stoanbuach

**Stoanpuach** óder **Stoanpuêch** (*Ostrya carpinifolia*) isch in Sidtiról die Pezeichnung fir „Hopfenbuche“. In Éstreich hoaßt sie aa Schwarzbuche. Stoanpuachn sein a peliaps Prénnhólz, weil sie an hoachn Hoazwert håbm. In Sidtiról kimmp der Pam in der Natur vór, isch in die wérmern Gepiate nét seltn, er isch in Sideurópa derhoam. Er isch mit der Håsl verwåndt unt håt aa nudlårtige månnliche Pliatnsténd.

Der Nåmen kånn sich drauf peziachn, dass die Pam aa guat af die Knótn (Felsn) wåxn kénnen, óder vielleicht drauf, dass as Hólz hért isch.

## Piachr
* Dénes Bartha: *Ostrya carpinifolia*. In: P. Schütt et al. (Hrsg.): *Lexikon der Forstbäume*. Nikol, Hamburg 2006, S. 347–352, ISBN 978-3-937872-39-1

## Weblinks
Suhr

Unter **Suhr** óder **Suhre** versteaht man die sålzige Flissigkeit, wås pan Suhrn (Einpökeln) entsteaht (Fleischsuhr, Spécksuhr). As frische Fleisch wert zun Suhrfleisch.

Suhr isch in Tiról aa die Pezeichnung fir die gsåmmltn flissign Ausscheidungen va die Viecher in Ståll (Stållsuhr = Jauche), aa va die Lait (Haislsuhr)
Tåttermandl

Die **Tåttermandln** (Sidtiróler Dialekt; in Nordtiról *Wegnår*, *Muĕraggl*, *Möltnhunt* ...) sein wégn ihrer auffällign Fårb leicht zu derkénnen: schwårz mit groaße gelbe Fléckn. Die Haut isch glått unt produziart an Schleim, der in Viech Schutz va Pakterien gip. Zåmpm Schwånz wern sie bis 20&nbsp;cm lång. Sie pewégn sich långsåm.

Die Weibelen légn 20 pis 40 Tolme (Füeßnégl) mit Außnkiemen in die Pach å; sie håm viar Fiaßlen. In Gepirge kénnen die Weibelen unter Umstént die Tolme länger austrågn, pis sie pésser entwicklt sein.

Tåttermandlen (Fuirsalamander) gip’s va Pórtugal iber Mittleurópa pis in die Karpatn unt nåch Griachnlånt, aa af der italinischn Hålbinsl pis gånz åi. In Toale va Spanien unt in Dénemark fahln sie.

Sie pleim gern in der Néchnt va die Pach unt mégn die faichte Luft. Déswégn sigg man sie meischtns, wénn’s régnt óder die Nåcht. Verdréckte Pach mégn sie nét. In Mittleurópa geahn sie in Winterstarre, wénn’s Winter wert; in Sideuropa, wó’s wérmer isch, sein sie in Winter aktiv.

Zun Fréssn håm sie in liapschtn Régnwirm, Schneggn unt Insektn. Fir die Lait sein sie nét gfahrlich. Der Hautschleim sóllet nét in Kóntakt mit die Augn kémmen, weil er reizt.

Es gip a påår Unterårtn. In die Ålpm isch die Unterårt *S. s. salamandra*, in Taitschlånt aa die Unterårt *S. s. terrestris*.
Siebmzehntl

A **Siebmzehntl** oder **Siebmzehntl-Wein** isch in Sidtiról a Wein va guater Qualitét aus a Flåsch mit siebm Zéhntl Liter Inhålt. Es håndlt sich um an glågertn Wein, der zuakórkt isch, nét mit Krónenverschluss. Gånz verschiedne Weinsórtn kénnen als Siebmzéhntl ågfillt sein.
Spanischer

Der spanische Steckn óder kurz der Spanische isch a Steckn aus Bambusroêhr. In die Schualn isch nó vór a Generazión só a Steckn pa der Tåfl gståndn, um af épes hinzuzoagn (hait håt man månchmål Infraroat - Pointer). Spanische håt sich geeignt, die Schialer unt Schialerinnen zu zichtign. Priglstråf isch nix Außergwéghnlichs gwésn.

Vielleicht håbm die Spanier dés Matrial aus fréme Lénder pråcht.
Tschottn

**Tschóttn**, **Tschotte**, **Schott** óder **Schotte** in Tiról, **Schootn** in Kärntn isch a veråltete Pezeichnung fir an Milchprodukt. Hait sågg man Tópfn óder Quark. Nåch åndrer Auffåssung peziacht sich Tschóttn af Quark, der nåch a pestimmper ålter Methóde hergstéllt isch. In Vinschgau unt in der Gégnt va Brixn håt man **Spreis** gsågg stått Tschóttn, in óbern Óberinntål **Pressa**, in alemannisch peeinflusstn Lechtål aa **Ziger**. 

Ursprung van Wórt isch ålthoachtaitsch *scotta* va lateinisch *excocta* (Molke; das Ausgekochte).

Im Senseland is de Schotte des wassrige, was beim Kaas macha übrig bleibt. Wan ma de no amoi aufkocht und den Schaum abschepft griagt ma an **Ziger**. Des is a siaßa Kaas für in'd Soß oda mit Mamalad auf de Semme.
Unterdåch

Der Pegriff **Unterdåch** wert in Óst- unt Sidtiról, mit Ausnåhm van Vinschgau, zun Toal aa in Nórdtiról verwéndet. Laut Werner König sågg man in Éstreich unt Payern Dåchbódn; „Unterdach“ gheart aa in die Berner Ålpn zu der Muntårt (alemannischer Dialekt).

As Unterdåch isch normalerweis an unpewóhnter Toal van Haus. Es kånn luftdicht zua sein óder só gmåcht sein, dass Luft durchziacht. Dés håt in Vórtoal, dass man af Unterdåch verschiedne Såchn tricknen kånn, Getroad, Kraiter, åber aa die Wésch, wénn’s régnt. Mån kånn då aa Mébl unt åndre Gégnstént åstélln.

Pa der haiting Pauweis schaugg man, in Raum åndersch zu nutzn unt måcht Mansardn, når pleib kaum Plåtz fir an Unterdåch.
Vernatsch

**Vernatsch** (såg Fernatsch) isch a Rébsórtn wås in Sidtiról viel ånpaut wert. Es håndlt sich um blaue Weimer mit groaße Kern (= Beeren). Aus die Vernatsch - Weimer måcht man in wóhlschmécketn Vernatsch - Wein.

Vernatsch terf nét mit die italienischn Vernaccia - Weine verwéxlt werden, aa wénn’s éhnlich klingg.
Yrn

Die Schreibweise isch gwéhnlich **Yrn**, die Ausspråch „Irn“. In Étschtål  versteaht man drunter an groaßn Pehälter fir der Pråschggl (Gmoasch). Die tradizionelle Yrn isch aus Hólz unt wert van Pinter (Fassbinder) hergstéllt. Je nåch Greßn håm pis zu 1000 Liter unt mehr Plåtz. Sie håt die Fórm van an Zilinder, der nåch óbm leicht dicker wert (dés hoaßt, der Durchmésser isch óbm a pissl greßer wia untn).  Óbm håt sie koan Pódn bzw. Déckl.  Zu der Yrn sågg man aa Póttich.

Friaher isch Yrn aa a Flissigkeitsmåß in der Weinwirtschåft gwésn. Entspricht zirka 50 Liter. Irn isch aa die ålte Pezeichnung fir an „Waschbottich“.

Herkunft: lateinisch „urna“ pedaitet Pehälter, Kruag óder Wåsserkruag. Va dåher kimmp aa taitsch Urne.
Schwednrod

**Schwednrod oda Falurod** (schwedisch *Falu rödfärg* oda *faluröd*) is da Nama vo ana charaktaristischn, dunklrotn Foarb fian Aussnbereich, wo vor oim vo de schwedischn Hoizhaisln hea bekonnt is. De Pigmentmischung hod ian Uasprung vo de Kupfaminen z Falun in Dalarna, Schwedn und is uaspringle ois Nemprodukt vom Kupfabeagbau (1992 z Falun stuiglegt) entstandn. De Foarb is bis zan heitign Dog sea populea, weis Hoiz effektiv vor Vawittarung schitzt.

## Gschicht

Schwednrod is scho obm 16. Joarhundat vo reichn und ogsegnan Hausbesitzan in Schwedn fia eanare Hoizhaisln vawendd worn, wei dees de Foarb vo de hollendischn Ziaglfassadnhaisa wor, wo Woistand und Reichtum signalisiat ham. De Foarb hod si im 17. Joarhundat nacha stoark vabroadd, wei in Schwedn fost oi Haisln, ausgnumma z Stockhoim und Gotnburg, aus Hoiz baut san und de Pigmentmischung a guada Hoizschutz is.

## Bstandtei

Ois Pigment san enthoidn: Eisnoxid mit Spuan vo Silikatn, Aluminium, Zink, Kupfa und Blei. Da Haptbstandtei is vawittads Kupfaeaz, wo ois Obraum ba da Kupfaeazgwinnung entsteht. Zwengan Bstandtei Eisnvitriol konserviat de Beschichtung Hoiz.

## Galerie


File:Rödfärg_koken.jpg‎|Traditoneje Heastejung
File:Redswedenred.sommar.jpg|Schwednhaisa
File:Schloss Spyker.jpg|Schloss Spyker af da Insl Rügen
Datei:Falu rodfarg.jpg|Pigmentweak z Falun
Datei:Faluroedfaergaffaeren.jpg|Falurod in am Gschäft z Stockholm


## Beleg


## Im Netz
* Hoamseitn vom Produzentn ''Falurödfärg''
Sieben Gemeinden

Die **Siem Gemeintn** (ital. Sette comuni) befintn sich in der italienischn Provinz Vicenza, in die Sidålpm, af der Hoachflächn va Asiago. Sie sein in 13. Jåhrhundert óder schón dervór va poarische Lait pesiedlt gwórtn. Die Språch håt sich pis ca. 1500 ghåltn, wia uns an italienisches Dokumént pezaigg. Der gspróchne Dialekt wert als zimbrisch pezeichnt. Er wert in Jåhr 2000 nó in Lusern, dés isch weiter nórdwestlich in der Provinz Trentino, gspróchn. Die Eignpezeichnung isch „Siben Cameun“ gwésn. Taitsche Bevélkerung håt’s aa in die Dreizehn Gemeintn gébm.
Égetmånn

Der **Égetmånn** (lokale Ausspråch: Ejgetmoun) isch a Gestålt aus der Traminer Fåsnåcht. In der sel Zeit wert der Égetmånnumzug verånståltet, der Hóchzeitszug van Égetmånn (oder Égetmånnhansl). Er isch mit seiner Praut (a Månn in an Prautkleid) af a Gutschn unt derhinter sein die Råtsherrn. Pa die Dórfprunnen wert ausn Protokóll as Eheaufgepót van Égetmånn verlésn. Dés Aufgebót isch in Verse gschriem.

In Umzug kémmen nåchn Égetmånn weitere Gståltn unt Fuahrwerker: die Schnåppviecher (Wudelen), dé an Dråchnkópf håm, der Wilde Månn, die Waschweiber, Goaßlschnéller, Fischer, Pinter (Fassbinder), die Purgl mit die Purgltreiber, die Åltweibermihl.

Égetmånn wert - obwóhl Éget in der lokaln Muntårt „Egge“, (Gerät fir der Peårbeitung van Åcker) pedaitet - va „Egart“ hergleitet; dés isch der als Åcker ausgwiesne Toal in der Dreifelderwirtschåft. Forscher ségn in dén Prauch Spurn aus der vórchristlichn Zeit.
Fasche

In Sidtiról versteaht man unter **Faatsch** (aa Faatsche / Faatschn) a Stickl Stóff, a Pindn óder a Verpåntszuig, mit dén man épes einwicklen óder verpintn kånn. In åndre poarische Dialekte hoaßt dés aa Fasche. Eingfaatscht wert zun Peispiel a verlétzer Årm. Friaher håt man aa die Póppelen (Säuglinge) gfaatscht. Hait håt man Saugwintlen unt an oagne Kinderwésch.

Fasche isch éstreichisch unt kimmp aus ital. fascia (Binde), latein. fascia.
Fleimstål

As **Fleimstål** (Italienisch: **Val di Fiemme**) liegg in Trentino pan Fluss Avisio, an linggn Seitnfluss va der Étsch. As Fleimstål isch die Fórtsétzung van Fassatål, afn Fleimstål fólgg as Cembratål (såg: *Tschembratål*). De zwoa greßtn Órte sein Cavalese unt Predazzo (ehemålige taitsche Pezeichnung: *Pardatsch*). Die Bewóhner van Fleimstål hoaßt man in Sidtiról die Fleimsner.
Gejbe Ruam

**Gejbe Ruam** (dt.: **Karotte**, engl. *carrot*) is a Wuazlgmias.

## Nåma

In Paiern und Tiról hoaßts meistns: (boarisch: **Gejbe Ruam**), **Gelbe Ruab**, **Goibe Ruam**, **Gelruab**, **Gelruam** óder éhnlich, seltner (z.&nbsp;B. Vinschgau) Gelwurz. Im Rest vo Éstreich isch’i aa als **Mer**, **Meara**, **Mearla** óder éhnlich pekånnt, gånz in Óstn um Wean als **Murke** óder **Murkerl**; dés kimmp aus a slawischer Språch (slowénisch murka = Gelbe Rübe). Die Pezeichnungen Gelbe Rübe unt Möhre kémmen aa außerhålb vom boarischn Språchraum vór. Die Wildfórm va der Gelruab kimmp in der Natur pa die Wégrénder viel vór: Wilde Möhre (**Daucus carota subsp. carota**).

## Ess'n

De wead roh oda kocht gessen, owa aa ois Soft und ois Konseavn. Se is recht gsund, weis vui Carotine, Ascorbinsaire, Kalium und Eisn enthoit.

## Im Netz
Langobarden

Die **Langobardn** sein a germanisches Vólk. Zu der Zeit va Christi Gepurt sólln sie an der untern Elbe ånsässig gwésn sein. 166 n. Chr. sein sie in rémischen Reich eindrungen. Åb 485 håm sie sich in Niederéstreich niederglåssn. 510 håm sie die Heruler vernichtend gschlågn. Nåch Konflikte mit die Gepiden håm sie sich untern Kinig Alboin ap 568 drån gmåcht, Italien zu eróbern, 569 isch’r in Mailånt einzóchn. Sie håbm as Lombardnreich mit der Hauptstådt Pavia grindet. Sel håt Nórditalien, åber aa weiter sidlich glégne Gepiate umfåsst. In Siditalien sein die Herzogtimer Spoleto unt Benevent grindet gwórtn.

Sie sein zåhlnméßig schwåch gwésn in Vergleich zun romanischn Vólk va Italien unt in der Óberschicht vertrétn. Der Kinig Authari (584–590) håt die Theudelinde, die Tóchter van Garibald I., van erstn poarischn Herzóg gheiratet. Nåch’n Toat van Authari håt sie in Agilulf Ewin (590-615) gheiratet, der når aa Kinig gwórtn isch. Sie isch kathólisch gwésn und der Arianer Agilulf isch når aa zu die Katholikn ibertrétn. Unter Grimoald (662–671) und Liutprand (712–744) håt as Langobardnreich seine greßte Ausdehnung ghåp. In Desiderius, in léstn Langobardnkinig håt der Karl der Groaße um 774 gschlågn unt sich selber an seiner Stéll eingsétzt. Langobardisches Recht håt in Toale va Italien nó pis zun 12. Jåhrhundert Giltigkeit ghåp.

Die Langobardn håbm die só genånnte Eiserne Krone ghåp. Sie håm långe Håår trågn, åber in Hinterkópf gschórn. Die italienische Region Lombardei trågg in Nåmen va die Langobardn. Weiters gip’s in Italien Órtsnamen mitn Suffix -engo; sie geahn af langobardische Pezeichnungen zrugg. Aa in der haiting italienischn Språch håm sie Spurn hinterlåssn. Italienische Wérterpiacher fiahrn ca. 70 Wérter ån, dé langobardischn Ursprung håbm.

## Im Netz
* http://www.ewetel.net/~lothar.ammermann/langobarden.htm
* https://web.archive.org/web/20090508190354/http://www.langobarden-zethlingen.de/lgeschichte.html
Treant (Provinz)

De **Provinz Treant** (amtli: **Autonome Provinz Trient**; italienisch: **Provincia Autonoma di Trento**), oft **Trentino** gnennt, seltn aa **Walschtirol** odr **Welschtirol**, isch oane von iber 100 Provinzn vo Italien; Haupstådt isch Treant. Mit Siidtirol isch de Provinz Treant zu da autonomen Region (ital. regione autonoma) Treant-Siidtirol zsåmmgschlossn. Pa a Flächn va 6207 Quadratkilometer håt’s iba a hålbe Million Einwohner.

Walschtirol isch 1815 offiziell zu Estreich kemmen unt nåchn 1. Wejdkriag zu Italien.

In Trentino håt’s taitsche Språchinsln gebm. Hait wert lei mehr in Lusern unt in Bersntol ('Fersental') a boarischer Dialekt gredt. In Lusern redt ma zimbrisch unt in Bersntol ('Fersental') Bersntolerisch. In Fassatål (ladinisch Fascia) redt ma Ladinisch, aa der Fleimsner Dialekt unt as Oanspergrische sein nåch der Ånsicht van a Toal Fåchlait ladinisch (wås „ladinisch“ pedaitet, isch net oandaitig definiert).

## Eadkund

De Provinz Treant is 6206,90&nbsp;km² groß und hot  Einwohner ().

De Provinz grenzt nerdli an Siidtirol, im Osten und Siden an Venetien, im Westn an de Lombardei.

### Gmoana

Die Autonome Provinz Treant zählt 210 Gmoana. De gresstn davo sand:

## Galerie


Datei:Gardaseenord.jpg|Gardasee, Blick aufs Nordufer
Datei:Riva del Garda.jpg|Seepromenade in Riva del Garda
Datei:Trento-Italy.jpg|Panorama va Treant
File:Marmolata.JPG|De Marmolata (in de Dolomitn)


## Literatua

* 

## Beleg



## Im Netz

* Hoamseitn vo da Region
* Tourismus-Seitn
Sarntål

**Sarntål** (dt.: **Sarntal**) isch die oanzige Gmoa in gleichnåming, uma 35&nbsp;km lången Tål in Sidtiról. 

## Låg unt Geografie

As Tål isch va die Sarntålr Ålpm hufeisnårtig umgébm unt nåch Sidn schmål óffn. Pan Ausgång van Sarntål ligg Poazn. Der Haupfluss isch die Talfer, dé pa Poazn in Eisåck einirinnt. Mit Ausnåhm va weanig Fléckn in Tålpódn isch die gånze Gmoa gepirgig.

## Lånt unt Lait

Sarntål isch mit 302,5&nbsp;km² die flächnméßig greschte Gmoa va Sidtiról, håt åbr lei 6903 Einwóhner (in Jåhr 2010), zu guat 98% taitschspråchig. In Sidtiról hoaßt man sie die *Sarnr*. Sie sein af 28 Frakziónen auftoalt, Haupórt isch Sarnthein.

## Vrkährsgeografie

Va Poazn aus kimmp man in Sidn durch långe Tunnell in Sarntål eini. In Nórdn isch ibrn Pensr Jóch a Zuafåhrt, dé in Wintr åbr óft lång gschperrt pleip. Fir PKW – nét fir Busse – isch as Tål aa van Rittn her ereichpår.

## Wirtschåft

Viel Lait lébm va dr Perg-Låntwirtschåft; sie håm Rintviecher unt Réssr (Haflingr). Weitrs gip’sa aa Håntwerkr. Sarntål isch pekånnt wégn dr Fédrkielstickerei und dr Sarnr Wóll, aus der man die Sarnr Schwettr (Sarnr Janggr) strickt. In dr Fraktón *Reinswålt* (taitsch: *Reinswald*) isch a pekånnte Schipischtn unt a Ródlpåhn, dé viel Lait ånziachn.

## Tradizión

Obwóhl die Geimeinde gånz in dr Nechnt va dr Haupstådt Poazn ligg, håm die Lait ihre åltn Praich pewåhrt. Dés zoagg sich z.&nbsp;B. in Trågn va dr Tråcht. As Huatpantl isch pa die léding Sarnr Mandr roat, pa die vrheiretn grean. Aa dr Dialekt isch unvrdórbm.

## Pekånnte Lait

* Franz Thaler (Kriagsdeanschtvrweigrer)
* Alois Kofler (Politikr)
* Barbara Bachler vulgo Pachlr Zóttl (als Hex verprénnt)
* Peter Rigler, Professr fir Moraltheologie

## Piachr

* Wörterbuch der Sarntaler Mundart; Anton Gruber, Edition Raetia, Bozen 2005

## Links in Nétz

* Site va dr Gemeinde
* Sarnr Kunschthåntwerk
* A „Hex“ van Sarntål
* Lånt unt Lait
Kanari

**Kanari**, isch die poarisch - éstreichische Pezeichnung fir an zichtetn Singvógl. In Tiról sågg man aa **Kanar** óder **Karnar**) Die Wildfórm (Serinus canaria, Familie Finkn) isch af die Kanarischen Inslen, Azórn, Kapverdn derhoam; sie håt olivgreans pis gelbgreans Gfieder. Durch Zucht håt man Exemplare mit verschiedne Fårbm unt Gfiederfórmen kriagg; pekånnt isch der Harzer Roller (gelb).

In der Freiheit légg as Weibele zwoamål in Jåhr, in der Gfångenschåft pis zu viĕrmål, jedsmål bis zu finf Oa. Der Håndl håt nåch die spanischn Entdéckungen unt Eróberungen ångfången. In Imst isch Ende van 17. Jahrhundert a groaßer Zuchtpetrieb gewésn. Die Tiróler håm pa der Verproatung in Mittleiropa a wichtige Rólle gspielt.